O‘zbekiston Respublikasi Oliy Majlisi Qonunchilik palatasi qo‘mitalari huzuridagi qonunlar loyihalarini ishlab chiqish va ekspertiza qilish masalalari bo‘yicha jamoat ekspert guruhlarining tarkiblari to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 1. O‘zbekiston Respublikasi Oliy Majlisi Qonunchilik palatasi qo‘mitalari huzuridagi qonunlar loyihalarini ishlab chiqish va ekspertiza qilish masalalari bo‘yicha jamoat ekspert guruhlarining tarkiblari ilovaga* muvofiq tasdiqlansin.
 2. O‘zbekiston Respublikasi Oliy Majlisi Qonunchilik palatasining qo‘mitalariga ekspert guruhlari tarkibiga zarurat bo‘lganda o‘zgartish kiritish huquqi berilsin.
 3. O‘zbekiston Respublikasi Oliy Majlisi Qonunchilik palatasining 2005-yil 1-iyundagi “O‘zbekiston Respublikasi Oliy Majlisi Qonunchilik palatasi qo‘mitalari huzuridagi qonunlar loyihalarini ishlab chiqish va ekspertiza qilish masalalari bo‘yicha jamoat ekspert guruhlarining tarkiblari to‘g‘risida”gi 63-I-sonli qarori o‘z kuchini yo‘qotgan deb hisoblansin (O‘zbekiston Respublikasi Oliy Majlisi palatalarining Axborotnomasi, 2005-yil, № 6, 194-modda).
 4. Ushbu qaror qabul qilingan kundan e’tiboran kuchga kiradi.